lflage/wiki-talks huggingface dataset:
Pogovor:Franc Perko

message: Še vedno nisi navedu točnega vira!--Dlojze 23:01, 2. junij 2008 (CEST)

message: Ne moremo razumeti Perkove usode, če ne navedemo, za kaj je pravzaprav šlo. Med ljudmi (zlasti med njegovimi nekdanjimi slušatelji, med katerimi sem tudi jaz) na široko kroži kot "ustno izročilo" anekdota, ki ima verjetno resnično ozadje, o vzroku njegove "sovražne dejavnosti zoper SFRJ". Je tako izvirno-nedolžna, kot je bil sam Perko v odnosu do vseh, ki smo ga poznali osebno. 
Takole pravi:
Ko je Franc odslužil vojaški rok v Beogradu (menda na Dedinju), je imel vse pripravljeno za odhod. Spremljal pa ga je na železniško postajo (pod Nemanjino ulico, kjer zdaj stoji samo še osamljena postaja brez delovanja) njegov sovojak, češ da mu bo pomagal nositi prtljago. Med potjo ga je izzival s političnimi vici in ga zbadal, češ da on ne ve najbž nobenega. Taki vohuni so bili navadno rojaki in zaupanja vredni ljudje, ki so lažje dobili žrtev na limanice. Pravijo celo, da mu je kazal na žep ali kar je že bilo, kjer je imel skrit magnetofon, vendar prostodušni Franc tega ni opazil. Gotovo so tega reveža na nek način prisilili, da je opravljal to ponižujoče delo, sicer pa je bil dobrosrčen fant, ki je hotel tovariša obvarovati pred hudimi posledicami, ki bodo gotovo sledile. 
Pa je povedal dva vica oziroma postavil dve "vprašanji":
"Kdo je ta, ki se pelje v mercedeseu, pa da žmigavec na levo, a zavije na desno?" Odgovor je bil - "Tito". 
Drugi vic je bil: 
"Katera je najdražja ptica na svetu?" Odgovor: "Galeb".
Po tem je prišlo do "malenkostne" težave. Moral se je vrniti v vojašnico, češ da bodo morali v vojaški knjižici popraviti neko napako. In je prišel nazaj in na vojaško sodišče, kjer je dobil 4 leta strogega zapora: za vsak vic po dve leti. Ko je prišel iz zapora, je bil (razumljivo) psihološko čisto na tleh in je moral iskati zdravniško pomoč, da se je kolikor toliko umiril.
Pravi "vic" - ki pa ni nič smešen - pa je v tem, da je za taka nedolžna vica dobil tako strogo kazen.--Stebunik 13:31, 15. januar 2022 (CET)
thread_title:  Zaradi šale - v strogi zapor
Pogovor:Džuna

message: Obstaja kakšen ugleden neodvisen vir, ki potrjuje, da ima ženska res kakšne paranormalne sposobnosti? Moral bi, glede na to da piše, da je sodelovala v znanstvenih poskusih... Se mi pa dozdeva, da bo treba članek temeljito kritično predelati. --Yerpo Ha? 14:04, 3. junij 2008 (CEST)
replies: text: Glede na en: bi bilo treba članku dodati predvsem vire, nikakor pa ga ne tretirati (vsaj za zdaj) kot pristranskega. Problematična je tudi njena narodnost, po priimku sodeč gruzijska, ali pa se motim (asirska?). --JakobZ 14:20, 3. junij 2008 (CEST)
replies: text: :Glede na vsesplošno mnenje znanstvenikov o paranormalnih pojavih ga je vsekakor treba tretirati kot pristranskega, saj kot dejstvo navaja, da ima ženska takšne sposobnosti, to pa implicira, da obstoj paranormalnih pojavov ni vprašljiv. Glej tudi pogovorno stran na :en. --Yerpo Ha? 15:05, 3. junij 2008 (CEST)
thread_title:  Pristranskost
Pogovor:Andrej Smole

message: Če je Smole umrl 30. 11. 1840, potem to ni bilo ob prazovanju svojega godu (imendan), marveč ob praznovanju svojega rojstnega dneva - bi mislil. Lepo pozdravljeni--Attila v. Wurzbach 16:54, 5. junij 2008 (CEST)
replies: text: atila: 30.11. je t.i. Andrejevo, torej god Andrejev, torej!???
Si tacuissem philosphus m...itd.; včeraj popoldne je bila pri nas v Nemčiji kar precejšna vročina in kar soparno je bilo. Lep pozdrav--Attila v. Wurzbach 18:54, 6. junij 2008 (CEST)

text: attila : PROPARIA LAUSS SORDET...itd
thread_title: Smrt
Pogovor:Socialni demokrati

message: Po mojem mnenju si članek v enciklopediji zasluži bolj poglobljen zapis o zgodovini in ne, da je stranka nastala šele nekaj let po osamosvojitvi (1992).
Pri socialnih demokratih je kljub večkratnemu preimenovanju in raznim pridružitvam rodovnik dokaj znan in premočrten. Morda bi veljalo rodovnik prikazati kar v grafični obliki, saj bi bilo bolj nazorno. Med drugim je to pomembno tudi zato, ker je včasih druga stranka nosila ime socialno demokratska (SDS) in šele, ko so oni to ime opustili, so ga prevzeli prenovitelji oziroma združena lista. Rodovnik SD bi gre približno v tem stilu:
ZKS (Zveza komunistov Slovenije) -> SDP (Stranka demokratične prenove) -> ZLSD (Združena lista socialnih demokratov) -> SD (Socialni demokrati)
--84.255.205.11 20:55, 5. junij 2008 (CEST)
Sem uredil seznam strank, ki so se povezale na kongresu.
thread_title: (Pra)zgodovina

message: Če je to spošna stran o SD, potem tisti razdelek "Spornosti" ne paše na to stran, ampak kam drugam. Na straneh o drugih strankah tudi ni takih razdelkov. Pa sam naslov "Spornosti" je tudi slabo izbran. Frege 11:28, 20. februar 2011 (CET)
replies: text: No kot prvo ni nobenega vira glede antisemitizma stranke, povezava na blog sploh ne govori o bojkotu, tudi Dnevnikov članek  uporabljen kot vir ne govori niti približno o tem kot del članka, za katerim je naveden. Zato predlagam, da se poglavje briše, dokler se ne najde vsaj kakšnega vira, ki bi podpiral napisano. --Sporti 13:06, 20. februar 2011 (CET)

text: Dodal bi še, da se je dobro vprašati, ali naj strani o političnih strankah sploh vsebujejo kaj drugega kot osnovne splošne podatke. Skrbi me namreč, da bi se lahko kaj hitro znašli v situaciji, ko bi razni pripadniki strank tekmovali v tem, kdo bo na stran "nasprotne" stranke obesil več negativnih stvari. In tu sploh nimam v mislih neutemeljenih trditev, zadostuje že zloraba utemeljenih. Npr. zlahka bi lahko na strani SDS dokumentirali dejstvo, da je novinar ta in ta iz Finske obtožil predsednika stranke jemanja podkupnin. S tem dejansko ne bi trdili, da predsednik stranke je jemal podkupnine, ampak samo, da je neki novinar to rekel. Take politične manipulacije seveda ne pašejo na Wikipedijo, zato bi se mi zdelo smiselno, da se jim na široko izognemo. Ali imamo v zvezi s tem kakšne smernice? Recimo, kaj se sme pisati v biografski članek o politiku? Frege 21:18, 20. februar 2011 (CET)
thread_title:  Spornosti
Pogovor:Andrijana Starina Kosem

message: Kaj je ona spravlila iz rdečih številk??

message: Članek je z redakcijo 10:15, 25. februar 2009 prešel iz ene skrajnosti v drugo. Označil sem ga kot pristranskega, ker ne ena ne druga verzija ne podaja virov za zapisane trditve. --Yerpo Ha? 12:12, 15. maj 2009 (CEST)
Zdi se, da gre za vandaliziranje. Jaz bi vrnil na Romanovo urejanje. --Janezdrilc 23:23, 15. maj 2009 (CEST)
Ker WP:BŽO pravi, da pri živečih ljudeh ne čakamo, ampak takoj ukrepamo, sem zelo oklestil in pustil samo še faktografijo. --IP 213 16:37, 16. maj 2009 (CEST)
thread_title:  Pristranskost
Pogovor:Gorenje (podjetje)

message: V katerih Gorenjah je podjete ustanovljeno? V teh pri Šmartnu?Hvala vnaprej.Lep pozdrav, Ciciban 20:18, 6. junij 2008 (CEST)
p.s.: A se reče: Gorenje je ustavljeno a: Gorenje so ustavljene? A še drugače?Ciciban 20:22, 6. junij 2008 (CEST)
thread_title: Mesto ustanovitve
Pogovor o predlogi:Wikivir

message: Bi bilo možno tole predlogo malo priredit da bi se dalo z njo narediti povezavo tudi na Wikivir v kakšnem drugem jeziku (npr. angleščini)? --Yerpo Ha? 16:59, 10. junij 2008 (CEST)
replies: text: Sem prevedel novo predlogo  (glej zgled v dokumentaciji). Mogoče je vključiti tudi to kot npr. . --TadejM pogovor 00:32, 6. marec 2023 (CET)
thread_title: Povezava na tuje jezike
Pogovor o Wikipediji:Sprememba uporabniškega imena/Prevzemi

message: http://sl.wikipedia.org/w/index.php?title=Posebno:Renameuser&reason=WP:USURP&oldusername=Sannya&newusername=Sanya
replies: text: Cannot rename user Sanya as this username is reserved for a global account!? --Andrejj 19:59, 17. junij 2008 (CEST)
replies: text: :Saj je že rešeno. Ni treba ustvarjati željenega računa, ker je (kot si ugotovil), rezerviran za global account. Samo pustiš lastnika da se prijavi z njim. --Yerpo Ha? 20:23, 17. junij 2008 (CEST)

text: OK, hvala za nasvet, birokratiziranje mi očitno ne gre od tipk ... --Andrejj 20:32, 17. junij 2008 (CEST)
Gre takole:
*Nekdo se je na wp.sl. prijavil z imenom npr. "Polde_xy", ker je "Polde" pri nas že zasedeno.
*Ker ima na vseh ostalih wp. ime "Polde", bi želel to tudi pri nas. Pogledaš, če je naš "Polde" kaj dejaven, t.j. če je imel v zadnjem letu kakšno urejanje oz. če je nasploh to kak uveljavljen uporabnik. Če ni:
*Prestaviš našega Poldeta na "Polde-old" (narediš prostor), "Polde_xy" pa prestaviš na "Polde". V primeru, da zadnje sekvence ne moreš narediti, je "Polde" že globalno rezerviran, uporabnik pa se mora čimprej prijaviti sam (da to ne stori kdo pred njim). 
lp., Ziga 09:19, 18. junij 2008 (CEST)
thread_title:  Težave s preimenovanjem 1
Pogovor:Nadiža

message: Med povezavami je tudi Izvir Nadiže, ki pa mislim da ni isti potok, pač pa je v Tamarju. Tisto je pravzaprav pravi izvir Save Dolinke, tole pa italijanska reka. --romanm (pogovor) 20:50, 21. junij 2008 (CEST)
thread_title:  Izvir
Pogovor:Narcis Mršić

message: Mogoče bo koga zmotilo, da sem ga oklical samo za Slovenca, glede na to da je bil njegov oče Hrvat in je imel poleg tega še zelo "neslovensko" ime. Pravzaprav sem to naredil samo po občutku, glede na to da je praktično vse življenje živel in deloval v Sloveniji. Če kdo misli da bi bilo bolj ustrezno reči slovensko-hrvaški biolog, naj pa popravi. Iz tega razloga ga tudi še nisem dodal v članke o letnicah in datumih. --Yerpo Ha? 21:28, 21. junij 2008 (CEST)
thread_title:  Narodnost
Pogovor:Avia Band

message: V svojem prešnjem urejanju sem temu članku dodal oznako vprašljivo, ker ima članek nekaj podatkov vprašljive točnosti (oz. si nekateri podatki med seboj nasprotujejo). Urejevalci za mano so predlogo z opozorilom odstranili, napak pa jih niso v celoti popravili, zato zdaj tule opozarjam nanje:
*prava letnica izida albuma A hočeš me al' ne (v besedilu 1995, v diskografiji in na uradni spletni strani skupine 1994);
*prava letnica izida albuma Dve sonci (v besedilu članka in na strani uradnega založnika 1996, v diskografiji in na uradni spletni strani skupine pa 1998).
Ko že omenjam uradno spletno stran, opis bendove zgodovine je bil v prvotni redakciji skoraj v celoti skopiran od tam (http://www.avia-band.com/oskupini.htm). Tudi v sedanji obliki bi lahko predstavljal kršitev avtorskih pravic, razen če ni prispevka na wikipedijo prenesel sam avtor besedila. 
Manjka tudi podatek o tem, kdaj se je skupina ustanovila. To je pri člankih o glasbenih zasedbah eden bistvenih podatkov. Z njim bo mogoče narediti tudi info-box. lp --MZaplotnik (prispevki) 00:15, 26. junij 2008 (CEST)
replies: text: Lahko bi si mislil da je besedilce skopirano od drugod, ampak Najdi.si in Google nista nič našla, pa sem pustil. V takih primerih je najbolje opozoriti avtorja direktno in mu dati priložnost da objasni zadevo (kar vidim da si že), če tega v roku enega tedna ne stori, se skopirano besedilo briše. Zaenkrat sem torej članek označil s , da ne bo šlo v pozabo, potem bomo pa videli. --Yerpo Ha? 10:43, 26. junij 2008 (CEST)

text: Vsekakor vama hvala za opozorilo glede možnosti brisanja. Pravilno sta ugotovila, da je članek o skupini vnesla oseba, ki  je tudi sicer lastnik in administrator tako strani, kot materiala na strani www.avia-band.com sami. Ta korak sem naredil predvsem zaradi velikega števila referenc, ki so kazale na "blank" zapis o skupini. Postopoma imam sicer namen to zadevo na wikipediji dopolnjevati (podatke, slike...), tako, da bo končni "opis" v podobni obliki kot so ostali članki SLO skupin (npr. Siddartha). A tako bo "rastel" tako vsebinsko kot tehnično "po korakih", ker trenutno nimam časa. Bo to OK ? Drugače bom zadevo začasno umaknil oz. jo "offline" uredil in nato enkrat v prihodnosti vrnil nazaj na server. Lep pozdrav obema in hvala za napotila.--Uporabnik:Androman00 22:18, 26. junij 2008 (CEST)
thread_title: Netočnosti
Pogovor:Meteorit

message: "...preden dosežejo površino upočasnijo na 10 km/h...??"
Prosti pad je cca. 200 km/h. Zakaj bi torej nek kamen padel na tla s hitrostjo 10 km/h ? Ziga 17:33, 4. julij 2008 (CEST)
Morda je smatrano kot prah le tega. 
Rok
 približna hitrost je res 10 km na h.
thread_title: Hitrosti...
Pogovor:Marko Perković - Thompson

message: Nikjer ni niti omenjen Perkovićev hipernacionalizem, ki meji na fašizem (zaradi česar so mu recimo pred kratkim prepovedali koncert na Nizozemskem ) in odkrito (sicer v zadnjem času baje malo manj) zagovarjanje Ustašev - . --Yerpo Ha? 14:53, 6. julij 2008 (CEST)
replies: text: Članek bom uredil in dokončal takoj ko bo možno.Vse sporne zadeve glede thompsona bom izdatno raziskal in se močno potrudil da bodo napisane nepristransko.Članka še nisem spisal v celoti, zato sem objavil le najpomembnejše stvari o njem..se bom potrudil in zadevo speljal tako kot je treba.

text: Hvala za opozorilo--Zlatorok 15:14, 6. julij 2008 (CEST)
replies: text: :Tebi pa hvala za pojasnilo. Če članek še ni končan in ga nameravaš v kratkem (t.j. danes) še urejati, lahko  zamenjaš z  - sicer naj bi članki ves čas delovali kot neka zaključena celota, ampak če je na vrhu obvestilo da je še v delu, to opozori bralca da naj članka še ne jemlje kot zaključenega. --Yerpo Ha? 15:23, 6. julij 2008 (CEST)
replies: text: ::Članek sem opremil s predlogo "v delu". Članek bom uredil in dokončal tekom tega tedna, če to lahko storim,če pa je to potrebno narediti v nekaj urah,bom pa članek izbrisal in ga objavil ko bo dokončan.--Zlatorok 15:44, 6. julij 2008 (CEST)
replies: text: :::Problem je samo v tem, da članek nikjer niti ne omenja Perkovićevih kontroverznih plati (in je s tem pristranski), ne v tem da ni čisto gotov. Stvar lahko rešiš tako, da v uvodu ali posebnem poglavju "Kritike" (na primer) vsaj s kakšnim odstavkom omeniš njegov sporni nacionalizem (pomagaš si lahko z angleškim člankom), potem pa počasi dopolnjuješ. --Yerpo Ha? 16:01, 6. julij 2008 (CEST)
replies: text: :::: V redu.To bom lahko uredil tekom današnjega dneva.--Zlatorok 16:06, 6. julij 2008 (CEST)
thread_title: Pristranskost
Pogovor:Oglejski patriarhat

message: Članek pravi, da je drugi oglejski škof sveti Hilarij Oglejski umrl mučeniške smrti leta 284 pod cesarjem Numerijanom. Angleška wikipedija pravi, da je bil proti koncu 3. stoletja (leta 285) drugi mučenik, »St. Helarus« (»St. Hilarius«), oglejski škof. Povezava na cesarja privede do svetega Maksimilijana Celjskega, ki je tudi umrl nasilne smrti istega leta (284), zaradi nepokorščine v času pokristjanjevanja. To se pravi da so prvi oglejski škof sveti Mohor, njegov diakon sveti Fortunat (70), sveti Hilarij in sveti Maksimilijan vsi umrli zaradi oznanjanja krščanstva pod rokami rimskih krvnikov? Verjetno je bilo takšnih smrti v tem času še veliko. --xJaM 01:47, 9. julij 2008 (CEST)
thread_title:  3. stoletje 

message: , tvoj stavek o podrejenosti Ljubljanske škofije Oglejskemu patriarhatu je v nasprotju z enim stavkom više, ki pravi, da je bila škofija neposredno podrejena papežu. Kolikor sem seznanjen, naj bi bila resnica to drugo. Če se prav spomnim, sem nekje prebral, da celo kasneje, ko je že obstajala Goriška nadškofija, si je neki goriški nadškof želel podrediti ljubljanskega škofa kot sufraganskega, čemur pa se je slednji uprl in se skliceval na neposredno podrejenost papežu. --  Janezdrilc 22:09, 17. junij 2019 (CEST)
replies: text: Sem popravil, hvala za opombo. Gre v resnici za obdobje teritorialnih sporov med patriarhi in cesarstvom, ko so se oboji smatrali za lastnike ozemlja. Strogo politično gledano (iz današnjega zornega kota) so bili patriarhi le bivši vazali, cesar je imel vso pravico, da ljubljansko škofijo odstrani izpod njihove oblasti. Zato moj prejšnji podatek ni bil pravilen. --Radek (pogovor) 09:23, 18. junij 2019 (CEST)
thread_title:  Ljubljanska škofija
Pogovor:Mick Jagger

message: Skupine nista ustanovila Mick in Keith, temveč jo je bivši kitarist Brian Jones leta 1962.--Zlatorok 10:17, 9. julij 2008 (CEST)
replies: text: Če je narobe kar popravi. To je eno od osnovnih načel te enciklopedije (glede na stanje članka bi bilo pa super tudi če imaš kaj dodat). --Yerpo Ha? 10:21, 9. julij 2008 (CEST)
thread_title:  Ustanovitev skupine
Pogovor:Vseevropsko cestno omrežje

message: Zanimiv pogled na zemljevid Evrope in njenega cestnega omrežja. Če odmislimo meje, lahko rečemo da živimo v pravi pajkovi mreži, čeprav prispodoba morda ni čisto na mestu. Ali v kakšnem spletu kablov. --xJaM 15:04, 9. julij 2008 (CEST)
thread_title:  Meje 

message: Avtorja karte E cest v Sloveniji prosim, da jo popravi, ker je. 
1. zastarela
2. napačna
Iz navedenega seznama cest je jasno, katere ceste so E ceste v Sloveniji.
--Uporabnik:Ljuba Brank 29. marec 2012
thread_title:  Karta Slovenije
Pogovor:Bastoni

message: Glede na to, da je ta barva kart samo pri briškoli, sem dal redirect na članek. Ali ta redirect stran spada pod kategorijo :Kategorija:Igralne karte, ali spada tja članek briškola? lp --JC 13:16, 13. julij 2008 (CEST)
thread_title: Kategorija
Pogovor:Krog (razločitev)

message: Tile interwikiji (kar pogosto pri razločitvah) so malce vprašljivi. Ali naj kažejo na:
* dobesedno besedo - :de:krog
* prevod besede krog - :en:circle (disambiguation)
Podobno tudi as, pa še, pa še. --Andrejj 07:55, 15. julij 2008 (CEST)
V tem primeru (vsaj po mojem mnenju) na oboje. Prvi kaže na neke čudne muzkontarje in kraj z delujočim splavom v Prekmurju, drugi pa na krog kot geometrični pojem in vrsto krajev.  --Janez Novak 08:47, 15. julij 2008 (CEST)
thread_title:  Interwiki
Pogovor:Leon Gostiša

message: Drži? --Andrejj 08:02, 15. julij 2008 (CEST)
thread_title:  Poslanec => politik 

message: Verjetno bi bilo koristno pri politikih navesti še v imenu katere stranke (je) gunca afne (prosto po France Bučarju). --Janez Novak 08:53, 15. julij 2008 (CEST)
replies: text: Najprej razčistimo zgornje vprašanje!? Sicer pa nekje naprej piše.--Andrejj 09:38, 15. julij 2008 (CEST)
replies: text: : Na strani Slovenska ljudska stranka smo napisali, da na listi SLS. --romanm (pogovor) 16:27, 9. avgust 2015 (CEST)
thread_title:  Politiki in stranke
Pogovor:Rdeča armada

message: Rdeča armada 1945 ni zasedla niti deliča Slovenije! Del Prekmurja in Slovenskih goric so 8.-9. maja 1945 osvobodile enote nove bolgarske vojske. Zato brišem napako. --Generalmajor 11:27, 17. julij 2008 (CEST)
replies: text: Na ru: pod Osvoboditev Evrope pred fašizmom/Jugoslavija piše le to, da je 28. 9. 1944 RA začela napad za osvoboditev Beograda. 21. 10. je sovjetska vojska skupaj z bolgarskimi enotami in NOV in POJ osvobodila Beograd. Ali se niso v filmu Na svoji zemlji pojavili sovjetski tanki, ali sem kaj zamešal? Verjetno sta Kosmač in Štiglic malo olepšala stvar. Načeloma to, da RA ni osvobodila nobenega dela slovenskega ozemlja, verjetno za takšno silo ne pomeni kaj dosti - za Slovenijo pa gotovo. Saj, kaj je osvoboditev Trsta, pomenila za njegove osvoboditelje (4. armada in 9. korpus NOVJ in 2. novozelandska divizija v sklopu Britanske vojske)? Morda v kakšnih arhivih obstaja kakšna operacija RA, ki se je namenila osvobajat Slovenijo. V budimpeški operaciji, ki so jo vodile sile 2. in 3. ukrajinske fronte (29. 10. 1944 - 13. 2. 1945), je omenjena le Jugoslavija. --xJaM 12:51, 17. julij 2008 (CEST)

text: Na angleški pogovorni strani o Trstu/Jugoslavija in Nova Zelandija je Boraczek navedel glede stavka: »Jugoslovanske enote so morale zapustiti mesto 12. junija pod pritiskom Novozelandcev.«, da so enote NOVJ zapustile mesto zaradi diplomatskega pritiska ZDA in Velike Britanije, ki ni imel protiuteži s strani Sovjetske zveze. Hm, zakaj pritisk, zakaj protiuteži njet'? --xJaM 13:31, 17. julij 2008 (CEST)

text: Kar sem zapisal - drži! Poglej tudi Vojno enciklopedijo. Pa tudi sam se doživel prihod bolgarske vojske v Slovenske gorice 9. maja 1945, nakar je Jože Kocbek v Sv. Juriju ob Ščavnici še ne hitro zbral desetino partizanov (skrivačev), da je stvar izgledala tudi "slovenska". Filme in tuje enciklopedije pusti pri miru! --Generalmajor 17:47, 19. julij 2008 (CEST)
thread_title:  Osvoboditev Slovenije v 2. svetovni vojni
Pogovor:Čebele

message: Piše, da naj za legendo gledamo opisno stran slike, ampak tam ni nič po slovensko. Poleg slik dandanes ljudi najbolj zanima, kako se čebele ... khm ... no, saj veste ... razmnožujejo: rojenje, zakaj nastane nova matica in zakaj ne prej, itd. Tega v članku trenutno ni kaj dosti. --romanm (pogovor) 17:14, 31. avgust 2008 (CEST)
replies: text: Žal so čebele kot celota preveč raznolike da bi se dalo preveč generalizirati. Vse čebele niti niso socialne in samotarske vrste sploh nimajo razdelitve v kaste. Tako rojenje ipd. bolj sodi v članek o pravih čebelah (družina Apidae), ki se ga lahko lotim če je dovolj interesa. Kar se slike tiče, nameravam enkrat prevesti izraze, ampak do zdaj ni bilo časa/volje. --Yerpo Ha? 13:37, 10. oktober 2008 (CEST)
thread_title:  Slika in razmnoževanje 

message: Povezavi na sorodna wikiprojekta ne delujeta:
* :species:Anthophila
* :commons:Category:Anthophila
Čudno, imajo Angleži drug sistem kot mi? --romanm (pogovor) 12:44, 10. oktober 2008 (CEST)
replies: text: Hm, kaže da nisem dovolj preverjal povezav. Bom odstranil, hvala za opombo. Težava je v tem, da Anthophila niso veljavna taksonomska kategorija, v Zbirki in Wikivrstah pa strani sledijo sistematiki. Tako obstajata strani le za višji takson čebeljelikih kožokrilcev. --Yerpo Ha? 13:37, 10. oktober 2008 (CEST)
thread_title:  Zunanje povezave 

message: Zadnja leta v Slovenija čebele zelo poginjajo !!!če bo šlo še tako dalje bodo izumrle.
kaj bo če ne bo več meda???
replies: text: Žvižga se mi med! Važno vprašanje: kaj bo če jih ne bo več (ali premalo) za opraševanje rastlin. --Janez Novak 14:37, 18. oktober 2008 (CEST)
replies: text: :Čebele so bolj klavrn opraševalec, drugi opraševalci so boljši. Upam, da bo še med. (V bistvu je govora o Apis mellifera). --TadejM pogovor 14:57, 28. junij 2023 (CEST)
replies: text: ::@TadejM: Je bilo "med najpomembnejšimi [...]" mišljeno bolj v smislu količine kot kvalitete opraševanja? Okrog 80 % opraševanja (of flowering plants) naj bi naredile čebele. A09|(pogovor) 15:01, 28. junij 2023 (CEST)

text: :Sploh ni bilo tako napisano. Glasilo se je: "opravljajo pomembno vlogo opraševalcev in so s tega stališča pomembne tudi za človeka," kar je čisto nakladanje. Jasno je, da je opraševanje pomembno; prav tako je jasno, da so opraševalci pomembni za človeka. Poleg tega so čebele za človeka pomembne tudi še s kakšnega drugega vidika. Če želiš dodati to informacijo, napiši "So med najpomembnejšimi opraševalci, saj opravijo približno 80 odstotkov opraševanja." Sploh pa se to ne nanaša samo na medonosno čebelo. --TadejM pogovor 15:10, 28. junij 2023 (CEST)

text: :Sem dodal informacijo in ustrezne vire za to trditev. --TadejM pogovor 15:43, 28. junij 2023 (CEST)
thread_title:  Čebele
Pogovor:Papež Pavel III.

message: Na :en:Pope Paul III piše, da je bil njegov predhodnik Klement VII., naslednik pa Julij III., medtem ko pri nas piše, da je bil predhodnik Pelagij I., naslednik pa Benedikt I.. V članku o Juliju III. piše, da je bil njegov predhodnik Pavel III., kar bi se skladalo z en:. Kako je zdaj s tem? Ali morda v tem članku štejemo zraven protipapeže, drugje pa ne? --romanm (pogovor) 23:25, 21. julij 2008 (CEST)
Ne, pri nasledstvu se napišejo samo papeži. Bom popravil. --Janezdrilc 23:57, 21. julij 2008 (CEST)
thread_title:  Naslednik in predhodnik 

message: Viri so navedeni, drugo je iz Wikipedije.--Stebunik 22:31, 11. avgust 2016 (CEST)
thread_title:  Viri
Pogovor:Zadnji spust po Savi

message: Zakaj je pomembna izjava ministra za gospodarstvo? Ali ni za takšne reči bolj pristojen minister za notranje zadeve? --romanm (pogovor) 07:44, 24. julij 2008 (CEST)
Kolikor vem, je on za zdaj edini izmed politikov, ki je sploh kaj povedal o vzrokih. Naravnost je povedal, da so bili ljudje sami krivi. Po moje jih s tem ni hotel soditi, hotel je samo analizirati vzroke, kar je sploh pri hudih nesrečah potrebno narediti. --Janezdrilc 22:55, 24. julij 2008 (CEST)
thread_title:  Izjava ministra